15 सितंबर 2017 को विधायक भानु प्रताप शाही ने तामझाम के साथ इसकी शुरुआत की थी तो उन्होंने कहा था कि अब इस गांव के लोगों को पानी की समस्या से निजात मिल गई है, परंतु उद्घाटन के 6 माह बाद ही मोटर खराब हो जाने तथा पाइप लाईन फट जाने से यह जनोपयोगी योजना बेकार पड़ चुकी है। जिससे उक्त गांव के लोगों को मिलने वाली शुद्ध पेयजल पर भी ग्रहण लग चूका है। ग्रामीणों द्वारा इसकी कई बार शिकायत करने पर भी विभागीय लोग चुप्पी साधे हुए है। वीडब्ल्यूएससी के अध्यक्ष ललती देवी, सर्वेश पासवान, राजू बियार, रामचंद्र पासवान, मनोज बियार, सरिता देवी, अनरवा देवी, अरुण बियार समेत कई लोगों ने बताया कि एक वर्ष तक इसकी देख रेख का जिम्मा संवेदक का था। पाइप लाईन फटने एवं मोटर खराब होने की जानकारी ग्रामीणों द्वारा उन्हें कई बार दी गई है। लेकिन किसी ने एक न सुनी। कहा कि जो स्थिति पहले थी वही स्थिति अब भी बनी हुई है।